Marjatta Hintikan keramiikkatöitä toukokuun ajan kirjaston ikkunalla
2026-04-29 00:00 - 2026-05-29 00:00 (Europe/Moscow) | Vesannon kirjasto, Keskustie 13
Vesannonrannan Akselista syntyisin olevan Marjatta Hintikan keramiikkaa näytteillä 29.5. asti kirjaston ikkunassa.

Jaanan ja Päivin luontokuvia, maalattuja kiviä sekä pulloja Taidekomerossa toukokuun ajan
2026-05-05 09:00 - 2026-05-29 15:00 | Kirjaston Taidekomero
Kirjaston Taidekomerossa on toukokuun ajan esillä kahden vesantolaisen harrastajan maalattuja kiviä, pulloja sekä luontovalokuvia. Tervetuloa tutustumaan näyttelyyn ja saamaan inspiraatiota omiin taiteiluihin! Näyttely on avoinna kirjaston asiakaspalveluaikoina ma, ti, ke ja pe 9-15 sekä to 12-18.

Digineuvontaa Kirjastokammarissa
2026-05-06 12:00 - 13:30 | Vesannon kirjasto, Keskustie 13
Hei seniori, tarvitsetko neuvoja digiasioissa? Savonetti auttaa!
Savonetin vertaisohjaajat neuvovat digilaitteisiin ja digipalveluihin liittyvissä kysymyksissä kirjastolla. Maksutonta digineuvontaa on tarjolla joka toinen keskiviikko klo 12-13.30 Kirjastokammarissa. Ei ennakkoilmoittautumista.

Kirkonkylän ympäristökävely - sinun askeleesi, sinun taukosi
2026-05-06 13:00 - 15:00 | Vesannon kirjasto, Keskustie 13
Ympäristökävely – sinun askeleesi, sinun taukosi – keskiviikkona 6.5. klo 13-15. Lähtö kirjaston edestä.
Tee kotikylästäsi mukavampi, askel ja penkki kerrallaan. Missä haluaisit viivähtää, missä olisi paras penkin paikka? Nyt suunnitellaan kylän levähdyspaikat yhdessä!
Info p. 050 3879968. Ilmoittautumisia ei tarvita.

Luento Kuormituksen hallinta työelämässä ja urheilussa Kirjastokammarissa
2026-05-06 17:30 - 18:30 | Kirjastokammari, Keskustie 13, Vesanto, 72300, Finland
Luento ”Kuormituksen hallinta työelämässä ja urheilussa” Kirjastokammarissa 6.5.2026 klo 17.30-18.30. Puhujana Antti Korhonen ja Ninni Liimatainen. Luento kuormituksen hallinnasta työelämässä ja urheilussa. Luento yhdistää tuoreinta tutkimustietoa ja ylikuormituksesta ja omakohtaisen kertomuksen ylikuormitustilan kokeneelta. Saat käytännönläheisiä, tutkimukseen perustuvia keinoja tunnistaa kuormituksen merkit ajoissa ja ehkäistä uupumusta. Kahvitarjoilu! Lisätietoja Antti Korhonen p. 050-3537265.

Neulekahvila Sydänlanka
2026-05-07 13:00 - 15:00 | Kirjastokammari, Keskustie 13, Vesanto, 72300, Finland
Avoin, maksuton neulekahvila Sydänlanka Kirjastokammarissa parittomilla viikoilla. Kevätkauden viimeinen kokoontumiskerta. Tervetuloa mukaan!

K-16 olkkari
2026-05-07 15:00 - 18:00 | Vesannon Yökahvila
Meidän kylän nuoret 2.0 kutsuu 16+ nuoret Kuppilalle rennon yhdessäolon pariin to 7.5. klo 15-18.

Metsä -ryhmän toukokuu
2026-05-08 12:00 - 14:00 | Kulttuuri-, liikunta- ja yhdistyshuone, Keskustie 13, Vesanto, 72300
Metsä -ryhmä kokoontuu toukokuussa kolme kertaa perjantaisin klo 12 alkaen. Ryhmä suuntaa metsään lähellä, tai suunnittelee retken vähän kirkonkylää kauemmas.
Pe 8.5. kohde avoin, lähtö kirjaston takaa klo 12.
Pe 22.5. Vesannon suurin puu, Riivikonkylä. Lähtö yhteyskyydein kirjaston takaa klo 12. Retken kesto n. 2-3 h. Omat eväät ja varustus kevyelle retkeilylle.
Pe 29.5. kohde avoin, lähtö kirjaston takaa klo 12.

Pyöräpäivä
2026-05-08 13:30 - 16:30 | VAKT, Keskustie 15, Vesanto, 72300, Finland
Tule mukaan pyöräilyviikon aloitustapahtumaan VAKT:n edustalle pe 8.5. klo 13.30.

Tapahtuma on suunnattu kaikille pyöräilyikäisille.

AJANKOHTA SIIRTYY! Motivaatiomonttu
2026-05-09 10:00 - 12:00 | Kuntoportaat, Kelkkakuja/Koulutie 16, Vesanto, 72300
HUOM. Tapahtuma siirtyy myöhemmin ilmoitettavaan ajankohtaan!
Liikuntatoimi ja liikuntaneuvoja opiskelija järjestävät Vesannon oman Motivaatiomontun la 9.5. klo 10. Tapahtuman innostajana on Erikoisjoukot -ohjelmasta tuttu harjoitusmuoto, joten hikeä on luvassa! Osallistujien onkin hyvä tiedostaa omat voimat tapahtumaan tullessaan. Ilmoittautumiset opiskelija Ninni Liimataiselle to 30.4. Ilmoittautuneille laitetaan viestillä tapahtuman tarkemmat tiedot.
Harjoituksen kesto n. 1 tunti, minkä jälkeen osallistujille tarjolla pientä purtavaa. Tapahtuma on maksuton.
Kokoontumispaikkana Vesannon kuntoportaat, mistä harjoitus myös alkaa.

Puikot ja pulinat Vesannon Valossa
2026-05-11 10:00 - 12:00, 2026-05-25 10:00 - 12:00 | Vesannon Valo – yhdistystalo, Valokuja 3, Vesanto
Puikot ja pulinat kokoontuu parillisten viikkojen maanantaina klo 10-12 Vesannon Valossa, osoite Valokuja 3.
Yhdessä olemisen riemua, kuulumisten vaihtoa ja muuta mukavaa käsitöiden ja kahvittelun lomassa. Tule mukaan iloiseen porukkaamme!
Ryhmän vetäjä Hilkka Matilainen, p. 045 638 6616

Ajankohtaista huijausrikollisuudesta
2026-05-12 17:30 | Kirjastokammari, Keskustie 13, Vesanto, 72300, Finland
Itä-Suomen poliisilaitokselta eläköitynyt tutkinnanjohtaja, rikoskomisario Kauko Kuismin kertoo ajankohtaista asiaa huijausrikollisuudesta Vesannon kirjaston Kirjastokammarissa. Vapaa pääsy, kulku ilta-aikaan takaoven kautta. Tapahtuman järjestää Vesannon kunnankirjasto.

Yhdessä eteenpäin
2026-05-13 10:00 - 12:00 | Vesannon seurakuntakoti, Terveystie 5, Vesanto
Tervetuloa Yhdessä eteenpäin -tapahtumaan Vesannon seurakuntakodille ke 13.5. klo 10-12.
Järjestämisvuorossa Kuopion hengitysyhdistyksen Vesanto-Tervo toimikunta.

Yhdessä eteenpäin -tapahtumat ovat joka kuukauden 2. keskiviikkona järjestettäviä yhdistysten ja kuntalaisten kokoontumisia vaihtuvalla teemalla. Mukana järjestelyissä Niiniveden seurakunta ja kunnan vapaa-aikatoimen ajankohtaiskatsaus. Aluksi ohjelmaa, lopuksi kahvitellaan! Kesätauko kesä-heinäkuussa.

Kevätkeikaus Vesannon Valossa
2026-05-13 15:00 - 18:00 | Vesannon Valo – yhdistystalo, Valokuja 3, Vesanto
Keikutellaan kevättä kohti kierrättämisen, korjaamisen sekä yhteisen soppahetken äärellä.
Tapahtuma Vesannon Valossa klo 15-18. Soppaa tykötarpeineen talon hyväksi.
Tiedot tarkentuvat lähempänä tapahtumaa!

Kansantanssit
2026-05-14 12:00 - 14:30 | Asinsalmen lava, Kiesimäntie 2795, Vesanto
Tule tanssimaan porukalla kansantansseja Ryynäsen Markun johdolla.
Tanssit Asin lavalla helatorstaina 14.5. klo 12-14.30.

”Helppoja tansseja ja kansantanssin paritansseja, katrillia ja sottiisia, rentoa menoa huumoria unohtamatta. Kävellen pääsemme alkuun eikä omaa paria tarvita. Aiempaa kokemusta et tarvitse ja konkareillekin tarjolla uusia kujeita.”

Hinta 10 eur/ maksu opettajalle suoraan.

Torsut (kuntosuunnistukset) Tervossa
2026-05-14 17:00 - 18:00
Lohimaan Rasti ry järjestää kesäkaudella Torstai Suunnistukset (TorSut) -kuntosuunnistuksia oheisen taulukon mukaisesti Tervossa, Vesannolla ja Keiteleellä.
Tänään lähtöpaikkana Sinisentien ja Lehtolammentien risteys.
Metsään pääsee klo 17-18 ja metsästä on ilmoittauduttava pois klo 20 mennessä. Ratavaihtoehdot ovat pääsääntöisesti A (3-5 km, haastava), B (2,5-3 km, helpohko) ja Mini (1-1,5 km, helppo), poikkeuksista ilmoitetaan. Käytössä on Emit-leimaus, ja leimauskortteja on lainattavissa.
Lisätietoja ja omatoimikarttoja: https://urly.fi/3P8i ja p. 0400429493. Painettu ohjelma saatavilla myös kirjastolla.

Elokuvailta yhtenäiskoululla: Zootopia 2
2026-05-15 17:30 - 20:00 | Vesannon yhtenäiskoulu, Koulutie 16, Vesanto
Screenshot

VesU:n liikuntapäivä
2026-05-17 12:00 - 15:00 | Urheilukenttä, Koulutie 6, Vesanto, 72300

Keppijumppaa urheilukentällä
2026-05-18 17:00 - 18:00, 2026-05-25 17:00 - 18:00 | Urheilukenttä, Koulutie 6, Vesanto, 72300
Keppijumppaa urheilukentällä maanantaisin klo 17.

Jumpat 18.5.-29.6.2026

Pysytään pystyssä!
2026-05-19 14:00 - 15:30 | Ulkokuntosali, Koulutie 16/Kelkkakuja
Voima- ja tasapainoharjoittelua sekä laiteopastusta ulkokuntosalilla ti 19.5. klo 14-15.30.

Mukana fysioterapeutti Marjut Hytönen sekä liikuntaneuvoja Antti Korhonen.

Siivoustalkoot kirkonkylällä
2026-05-20 09:00 - 11:00 | Vesannon kirjasto, Keskustie 13
Siivoustalkoot kirkonkylällä ke 20.5. klo 9-11.
Ohjeistus ja välineistöä kirjastolta, Keskustie 13.
Talkookahvit kirjastokammarissa.

Ulkokuntosali ja kuntoportaat
2026-05-20 17:00 - 18:00 | Ulkokuntosali, Koulutie 16/Kelkkakuja
Yhteistreenit ulkokuntosalilla ja kuntoportailla keskiviikkoisin 20.5. alkaen klo 17-18.
Laiteopastusta, tasapainoharjoituksia sekä yhdessä tekemistä 24.6. saakka.

Sydänviikon kauppatapahtuma
2026-05-21 09:00 - 12:00
Vesannon-Tervon Sydänyhdistys paikalla Vesannon S-Marketissa klo 9-12 kannustamassa Sydänmerkkituotteiden käyttöön. Lisätiedot Esa Keränen 040 741 7553.

K-16 olkkari
2026-05-21 15:00 - 18:00 | Vesannon Yökahvila
Meidän kylän nuoret 2.0 kutsuu 16+ nuoret Kuppilalle rennon yhdessäolon pariin to 21.5. klo 15-18.

Torsut (kuntosuunnistukset) Vesannolla
2026-05-21 17:00 - 18:00
Lohimaan Rasti ry järjestää kesäkaudella Torstai Suunnistukset (TorSut) -kuntosuunnistuksia oheisen taulukon mukaisesti Tervossa, Vesannolla ja Keiteleellä.
Tänään lähtöpaikka Vesantohallin takana laavulla, Koulutie 16.
Metsään pääsee klo 17-18 ja metsästä on ilmoittauduttava pois klo 20 mennessä. Ratavaihtoehdot ovat pääsääntöisesti A (3-5 km, haastava), B (2,5-3 km, helpohko) ja Mini (1-1,5 km, helppo), poikkeuksista ilmoitetaan. Käytössä on Emit-leimaus, ja leimauskortteja on lainattavissa.
Lisätietoja ja omatoimikarttoja: https://urly.fi/3P8i ja p. 0400429493. Painettu ohjelma saatavilla myös kirjastolla.

Metsä -ryhmän toukokuu
2026-05-22 12:00 - 15:00 | Kulttuuri-, liikunta- ja yhdistyshuone, Keskustie 13, Vesanto, 72300
Metsä -ryhmä kokoontuu toukokuussa kolme kertaa perjantaisin klo 12 alkaen. Ryhmä suuntaa metsään lähellä, tai suunnittelee retken vähän kirkonkylää kauemmas.
Pe 22.5. Vesannon suurin puu, Riivikonkylä. Lähtö yhteyskyydein kirjaston takaa klo 12. Retken kesto n. 2-3 h. Omat eväät ja varustus kevyelle retkeilylle.
Pe 29.5. kohde avoin, lähtö kirjaston takaa klo 12.

Kari KK Korhosen vierailu
2026-05-25 11:00 | Helluntai srk, Paavonpolku 11, Vesanto, Finland
Kari KK Korhonen on tulossa vierailulle Vesannolle 25.5. Hänellä on puheenvuoro Niiniveden seurakunnan ja Vesannon Helluntaiseurakunnan hartaudessa klo 11. Ruokajakelu alkaa hartauden jälkeen klo 11.30 mennessä.
Kari on entinen ammatti- ja taparikollinen, joka ei ole kääntänyt selkää menneisyydelleen, vaan palaa aina uudestaan sinne pastorina.
KK liikkuu paikoissa,
joihin papit harvoin kutsutaan: huumekämpissä, vankiloissa,
teho-osastojen saattohuoneissa
ja hautajaisissa, joihin ei haluta
“tavallista pappia”.
Hän on tukena ihmisille, jotka eivät luota viranomaisiin, instituutioihin tai Jumalaan. Ihmisille, joiden elämässä pelko ja yksinäisyys ovat jatkuvasti läsnä.
KK istuu rikollisten vierellä viimeisinä hetkinä, pitää kädestä kiinni silloin, kun koneet sammuvat ja sanoo ääneen ne sanat, joita kukaan muu ei osaa sanoa.
KK pyrkii viemään armon paikkoihin, joissa sitä ei ole totuttu näkemään.

Oopperalaulaja Sanna Matinniemi: Kauneimmat karjalaiset lauluni-konsertti Vesannon kirkossa
2026-05-25 18:00 - 19:00 | Vesannon kirkko, Koulutie 1, Vesanto, Pohjois-Savo, 72300, Finland
Tervetuloa kuulemaan karjalaisia lauluja Vesannon kirkkoon ma 25.5. klo 18

Oopperalaulajatar Sanna Matinniemi tulkitsee Karjalan säveliä. Noin
tunnin mittaisessa konsertissa herätellään ihmisiltä kerätyt karjalaiset
toivelaulut henkiin. Mukana on tunnetuimpia lauluja kuten ”Karjalan
kunnailla” sekä ”Laps olen Karjalan” sekä ”Reppurin laulu”, mutta myös
jo miltei unhoon jääneitä karjalaisia lauluja. Mukana on koko tunteiden
kirjo: herkkyyttä ja haikeutta, mutta myös tarinoiden lämpöä ja voimaa.
Laulut vievät juurille, muistoihin ja maisemiin, jotka yhä elävät
sydämissämme – upeita luonnonkuvauksia ja koskettavia tunnelmia
toukokuun herkkään kesän alkuun.
Juankoskelaissyntyinen, Wienissä asuva palkittu oopperalaulajatar,
sopraano Sanna Matinniemi tekee kansainvälistä ooppera- ja
konserttisolistin uraa. Hänen isoäitinsä oli Karjalan evakoita ja
Matinniemi haluaa kunnioittaa juuriaan ja pitää yllä karjalaista
laulukulttuuria. Myös pianisti, tohtorikoulutettava Jenna Ristilällä on
siirtokarjalaiset juuret. Jennan taiteellinen tohtorintutkinto
Taideyliopiston Sibelius Akatemiassa keskittyy suomalaisten
säveltäjänaisten teoksiin 1800-luvulta nykypäivään.
Konsertin kesto on 1 h. Vapaa pääsy.
Konsertti on osa Hyvinvointia kulttuurista ikäihmisille Pohjois-Savoon -hanketta, joka lisää kulttuuri- ja taidetoiminnan saatavuutta, saavutettavuutta ja alueellista kattavuutta ikääntyneille.
